pythainlp/thai-wiki-dataset-v3 huggingface dataset:
เรือใบ

เรือใบ (sailboat หรือ sailing boat) เป็นเรือชนิดหนึ่ง จะใช้ผ้าใบ ซึ่งอยู่ติดกับเสากระโดงเรือ กินลมในการเคลื่อนที่ วิวัฒนาการของเรือใบนั้นมีที่โภคินกินหอยภายหลังจากเรือพายของพวกไวกิ้ง หรือตามลุ่มแม่น้ำไนล์
== ประเภทของเรือใบ (ในประเทศไทย)==
กรณีไม่จำกัดอายุนั้น เว้นแต่มีการกำหนดจาก  คณะกรรมการโอลิมปิกแห่งชาติ (NOC) ในการแข่งขันแต่ละครั้ง
== อ้างอิง ==
== แหล่งข้อมูลอื่น ==
Sailboats database 
Basic sailing principles
บใบ
เรือใบ
เค็นอิจิ ซูซูมูระ

เค็นอิจิ ซูซูมูระ (; เกิด 12 กันยายน พ.ศ. 2517) เป็นนักพากย์ชายชาวญี่ปุ่น มีผลงานเปิดตัวคือบท มอร์ลีย์ จากมาครอส 7 บ่อยครั้งที่ซูซูมูระได้ตัวละครซึ่งมีอุปนิสัยร่าเริง อย่างเช่น ฮิตาจิอิง ฮิคารุ จากชมรมรัก คลับมหาสนุก ราวี่ จากดี.เกรย์แมน เป็นต้น นอกจากนี้ เขายังได้พากย์ร่วมกับทะกะฮิโระ ซะกุระอิ และจุนอิจิ สุวาเบะ หลายเรื่อง ทั้งยังสนิทกับ ฮิโรกิ ทากาฮาชิ อีกด้วย
== ผลงาน ==
=== อนิเมะ ===
นินจาโมโนะ รับบทเป็น คาโอรุ
จิคูเทนโช นาซก้า รับบทเป็น มิอุระ เคียวจิ
2 นักซิ่งจิ๋ว Let's & Go MAX รับบทเป็น มาจิมะ ซาเคียว
จังหวะร็อค ดนตรีรัก รับบทเป็น คิริว อาสึโร่
เกียร์เซนชิเด็งโด รับบทเป็น สุบารุ
BOYS BE... รับบทเป็น คันซากิ เคียวอิจิ
เอ็กซ์ พลังล้างโลก (ฉบับ TV) รับบทเป็น ชิโร่ คามุอิ
กัปตันซึบาสะ (พ.ศ. 2544-2545) รับบทเป็น วากาบายาชิ เก็นโซ
GALS รับบทเป็น อาโซ ยูยะ
บาบิลที่ 2 (พ.ศ. 2544) รับบทเป็น คามิยะ โคอิจิ
ฮิคารุเซียนโกะ รับบทเป็น อิสึมิ ชินอิจิโร่
12 อาณาจักรเทพยุทธ์ รับบทเป็น ราคุชุน
สไปรัล ผ่าเกลียวปริศนา รับบทเป็น นารุมิ อายูมุ
โจจูชิน กราวิออน รับบทเป็น ชิงุเระ เอจิ
ดิจิมอนฟรอนเทียร์ รับบทเป็น  คิมูระ โคอิจิ, ดัสก์มอน, เลอเวมอน, เวลก์มอน, ไกเซอร์เลโอมอน
ดราก้อนไดรฟ์ รับบทเป็น ฮิมุโระ ฮิคารุ
แอสโทรบอย รับบทเป็น นิชิโนะ ยูคิโอะ
โอเนไงทวินส์ รับบทเป็น ชิมาซากิ โคเซ
GAD GUARD รับบทเป็น ซานาดะ ฮาจิกิ
คุโรมาตี้ โรงเรียนคนบวม รับบทเป็น ทานากะ มาคิโอะ
สึกิฮิเมะ รับบทเป็น โทโนะ ชิกิ
เซนต์บีสต์ รับบทเป็น วายุ มายะ
แฮนด์เมดไม รับบทเป็น โอสึ ฮิเดโอะ
นานากะ 6/17 รับบทเป็น นางิฮาระ เน็นจิ
กันดั้มซี้ดเดสทินี รับบทเป็น ชิน อาสึกะ
มาครอสซีโร่ รับบทเป็น คุโด ชิน
ครูสาวยากูซ่า รับบทเป็น ซาวาดะ ชิน
อิจิโกะ 100% รับบทเป็น มานากะ จุนเป
ทรินิตี้บลัด รับบทเป็น ดีทริค ฟอน โลเอนกริน
พีชเกิร์ล รับบทเป็น โอคายาซึ ไคริ
ไฟนอลแฟนตาซี VII แอดเวนต์ชิลเดรน รับบทเป็น แซ็ค แฟร์
ไฟนอลแฟนตาซี VII รับบทเป็น แซ็ค แฟร์
วิชเบลด รับบทเป็น เซงาวะ ฮิโรกิ
ชมรมรัก คลับมหาสนุก รับบทเป็น ฮิตาจิอิง ฮิคารุ
กินทามะ รับบทเป็น โอคิตะ โซโกะ
โชเน็นองเมียวจิ จอมเวทปราบมาร รับบทเป็น ซุซาคุ
ดี.เกรย์แมน รับบทเป็น ราวี่
ซอมบี้โลน รับบทเป็น อาคาสึกิ จิกะ
คาระ โนะ เคียวไค รับบทเป็น โคคุโต มิกิยะ
BUS GAMER รับบทเป็น มิชิบะ โทคิ
วันๆ ของพวกผมก็งี้แหละ รับบทเป็น ทานากะ โยชิทาเกะ
Uta no Prince - sama รับบทเป็น ฮิจิริคาวะ มาซาโตะ
ดาบพิฆาตอสูร รับบทเป็น อิงุโระ โอบาไน
=== เกม ===
อาร์กเดอะแลดซีรีส์ รับบทเป็น ดาร์ค
ไวลด์อาร์มส อัลเตอร์โค้ด เอฟ รับบทเป็น โรดี้ แร็กไนต์
เทลส์ ออฟ เลเจนเดีย รับบทเป็น เซเนล คูลิดจ์
กักคุเอ็นเฮฟเวน BOY'S LOVE SCRAMBLE! รับบทเป็น ทากิ ชุนสุเกะ
คิงด้อมฮาร์ทส II รับบทเป็น เดมิกซ์
โกรว์แลนเซอร์ 6 รับบทเป็น เซออนซิลต์
ไฟนอลแฟนตาซี VII รับบทเป็น แซ็ค แฟร์
เอลซอร์ด รับบทเป็น เอลเซอร์ด
Yume100 รับบทเป็น อาร์วี
=== ภาพยนตร์แนวโทคุซัทสึ ===
มาสค์ไรเดอร์เดนโอ เป็น ผู้บรรยายเรื่อง และพากย์เสียงของ ริวทารอส, มาสค์ไรเดอร์เดนโอ กันฟอร์ม
มาสค์ไรเดอร์ดีเคด พากย์เสียงเป็น ริวทารอส / มาสค์ไรเดอร์เดนโอ กันฟอร์ม (ตอนที่ 14-15)
เน็ตมูวี่ มาสค์ไรเดอร์ดีเคด ออลไรเดอร์ ซูเปอร์สปินออฟ เป็น พิธีกรรายการแข่งขันตอบปัญหา
โกบัสเตอร์ส พากย์เสียงเป็น ฟีล์มดรอยด์
== อ้างอิง ==
http://sdb.noppo.com/k_suzmra.htm 
http://www.animenewsnetwork.com/encyclopedia/people.php?id=5894
==  แหล่งข้อมูลอื่น ==
ประวัติส่วนตัวในเว็บต้นสังกัด (อาตส์วิชัน)  
นักพากย์ชายชาวญี่ปุ่น
พระที่นั่งอิศเรศราชานุสรณ์

พระที่นั่งอิศเรศราชานุสรณ์ เป็นพระที่นั่งภายในพระบวรราชวัง สร้างขึ้นโดยพระบาทสมเด็จพระปิ่นเกล้าเจ้าอยู่หัว เพื่อเป็นที่ประทับของพระองค์ ปัจจุบัน เป็นส่วนหนึ่งของพิพิธภัณฑสถานแห่งชาติ พระนคร  จัดเป็นห้องพระบวรราชานุสรณ์ของพระบาทสมเด็จพระปิ่นเกล้าเจ้าอยู่หัว
== ประวัติ ==
เมื่อพระบาทสมเด็จพระปิ่นเกล้าเจ้าอยู่หัวเสด็จมาประทับยังพระบวรราชวัง พระองค์ทรงสร้างพระราชมณเฑียรแห่งใหม่ขึ้น โดยมีลักษณะเป็นเก๋งจีน เมื่อพระองค์เสด็จเข้าไปประทับ ณ พระราชมณเฑียรแห่งใหม่นั้น พระองค์เกิดพระอาการประชวรติดต่อเป็นเวลานาน เมื่อซินแสเข้ามาดูจึงกราบทูลว่า เนื่องจากพระที่นั่งเก๋งจีนองค์นี้ สร้างในที่ฮวงจุ้ยที่เป็นอัปมงคล ดังนั้น พระองค์จึงโปรดให้รื้อพระที่นั่งเก๋งจีนลง ไปปลูกไว้ที่นอกวัง พระที่นั่งเก๋งจีนองค์นี้ ภายหลังพระบาทสมเด็จพระจุลจอมเกล้าเจ้าอยู่หัวโปรดฯ ให้ย้ายไปปลูกที่พระราชวังดุสิต เพื่อใช้เป็นที่ประทับของเจ้านายวังหน้า เมื่อเสด็จเข้าไปเฝ้าพระองค์ที่พระราชวังดุสิต
หลังจากนั้น พระบาทสมเด็จพระปิ่นเกล้าเจ้าอยู่หัวโปรดฯ ให้สร้างพระที่นั่งองค์ใหม่บริเวณที่สร้างพระที่นั่งเก๋งจีนองค์เดิม แต่ได้เลื่อนตำแหน่งที่ตั้งไปทางทิศตะวันออก ลักษณะเป็นตึกฝรั่ง เรียกพระที่นั่งองค์นี้ว่า "พระที่นั่งวงจันทร์" ตามพระนามของพระเจ้าราชวรวงศ์เธอ พระองค์เจ้าหญิงวงจันทร์ พระธิดาในพระองค์
ภายหลังจากการเสด็จสวรรคตของพระบาทสมเด็จพระปิ่นเกล้าเจ้าอยู่หัว พระบาทสมเด็จพระจอมเกล้าเจ้าอยู่หัวโปรดฯ ให้สร้างตู้ทองเรียงกัน 3 ตู้เพื่อใช้ประดิษฐานพระบรมอัฐิ โดยตู้กลางนั้นใช้ประดิษฐานพระบรมอัฐิของพระบาทสมเด็จพระพุทธเลิศหล้านภาลัย ตู้ด้านข้างนั้นประดิษฐานพระอัฐิของสมเด็จพระศรีสุริเยนทราบรมราชินีและพระบาทสมเด็จพระปิ่นเกล้าเจ้าอยู่หัว พร้อมทั้งพระราชทานนามพระที่นั่งใหม่ว่า "พระที่นั่งอิศเรศราชานุสรณ์" นอกจากนี้ พระบาทสมเด็จพระจุลจอมเกล้าเจ้าอยู่หัวยังโปรดฯ ให้ยกพระแท่นที่บรรทมไปไว้ที่พระราชวังบางปะอินด้วย
ปัจจุบัน พระที่นั่งอิศเรศราชานุสรณ์จัดเป็นห้องพระบวรราชานุสรณ์ของพระบาทสมเด็จพระปิ่นเกล้าเจ้าอยู่หัว
==รูปภาพ==
ไฟล์:พระรูปพระที่นั่งอิศเรศ.jpg|นอกชานชั้นสองของพระที่นั่ง
ไฟล์:พระรูปพระปิ่น.jpg|พระบรมรูปพระปิ่นเกล้าฯ
ไฟล์:ท้องพระโรงพระที่นั่งอิศเรศ.jpg|ท้องพระโรงบนชั้นที่สอง
ไฟล์:ห้องด้านข้าง.jpg|ห้องบนชั้นที่สอง
ไฟล์:เตียงบรรทม.jpg|พระแท่นบรรทมบนชั้นที่สอง
ไฟล์:พระฉาย.jpg|พระฉายผนัง
ไฟล์:พระฉายใหญ่.jpg|พระฉายใหญ่ตั้งพื้น
ไฟล์:พระที่นั่งชั้นล่าง.jpg|พระที่นั่งจัดแสดงในชั้นล่าง
ไฟล์:แคน.jpg|แคนจัดแสดงในชั้นล่าง
== อ้างอิง ==
แน่งน้อย ศักดิ์ศรี,หม่อมราชวงศ์, พระราชวังและวังในกรุงเทพฯ (พ.ศ. 2325-2525), โรงพิมพ์จุฬาลงกรณ์มหาวิทยาลัย, 2525
สุนิสา มั่นคง, วังหน้า รัตนโกสินทร์, สำนักพิมพ์มติชน, 2543, ISBN 974-322-030-5
== แหล่งข้อมูลอื่น ==
พิพิธภัณฑสถานแห่งชาติ พระนคร : พระที่นั่งอิศเรศราชานุสรณ์  จากเว็บไซต์พิพิธภัณฑสถานแห่งชาติ พระนคร
พระราชวังบวรสถานมงคล
อิศเรศราชานุสรณ์
พิพิธภัณฑสถานแห่งชาติ พระนคร
สถานที่ที่ตั้งชื่อตามพระนามของพระบรมวงศานุวงศ์ไทย
DO THE MOTION

ดู เดอะ โมชั่น  เป็นซิงเกิลภาษาญี่ปุ่นลำดับที่ 15 ของโบอา เป็นซิงเกิลแรกของโบอาที่ขึ้นถึงอันดับที่ 1 ของออริกอนชาร์ต โดยซิงเกิลนี้วางขายเมื่อวันที่ 30 มีนาคม พ.ศ. 2548 ซึ่งซิงเกิลนี้ส่งผลให้โบอาเป็นนักร้องคนแรกที่ไม่ใช่คนญี่ปุ่นที่มีซิงเกิลขึ้นถึงอันดับที่ 1 ของออริกอนชาร์ต โดยเปิดตัวสัปดาห์แรกด้วยยอดขาย 66,749 แผ่น และมียอดขายรวม 169,542 แผ่น
เพลง DO THE MOTION เป็นเพลงแนวแจ๊สที่มีกลิ่นอายของความเป็นตะวันตกผสมอยู่ โดยเพลงนี้เป็นเพลงประกอบโฆษณาของเครื่องสำอางยี่ห้อโคเซ่ ส่วนเพลงหน้าบีอย่าง With U เป็นเพลงประกอบโฆษณาเครื่องดื่มชาลิปตัน และเพลงคิมิโนะโทนาริเดะเป็นเพลงระกอบโฆษณาโทรศัพท์มือถือของ au by KDDI
== รายชื่อเพลง ==
DO THE MOTION
With U
キミのとなりで
DO THE MOTION (TV MIX)
With U (TV MIX)
キミのとなりで (TV MIX)
== การแสดงสด ==
1 เมษายน พ.ศ. 2548 - 情報ツウ
1 เมษายน พ.ศ. 2548 - Music Fighter
7 เมษายน พ.ศ. 2548 - えき☆スタ発
8 เมษายน พ.ศ. 2548 - NHK Super Live Best Hit
8 เมษายน พ.ศ. 2548 - POP JAM
9 เมษายน พ.ศ. 2548 - CDTV
14 เมษายน พ.ศ. 2548 - Utaban
20 สิงหาคม พ.ศ. 2548 -【LIVE】 a-nation'05 【東京】(Tokyo)
27 สิงหาคม พ.ศ. 2548 -【LIVE】 a-nation'05 【神戸】(Kobe)
28 สิงหาคม พ.ศ. 2548 -【LIVE】 a-nation'05 【神戸】(Kobe)
30 พฤศจิกายน พ.ศ. 2548 - 130 Million Choose Best Artist
== ชาร์ต ==
ออริกอนชาร์ต (ในญี่ปุ่น)
ซิงเกิลในปี พ.ศ. 2548
เพลงญี่ปุ่น
เพลงของโบอา
ซิงเกิลอันดับที่ 1 ออริกอนชาร์ต
พระที่นั่งคชกรรมประเวศ

พระที่นั่งคชกรรมประเวศ เป็นพระที่นั่งภายในพระบวรราชวัง สร้างขึ้นโดยพระราชดำริในพระบาทสมเด็จพระจอมเกล้าเจ้าอยู่หัวเพื่อเฉลิมพระเกียรติพระบาทสมเด็จพระปิ่นเกล้าเจ้าอยู่หัว ซึ่งมีพระเกียรติยศเสมอด้วยพระเจ้าแผ่นดิน พระที่นั่งแห่งนี้ถูกรื้อถอนเนื่องจากเกิดการผุผังตามกาลเวลา ปัจจุบัน คงเหลือเพียงแต่ฐานและที่เกยช้างให้เห็น
== ประวัติ ==
เมื่อพระบาทสมเด็จพระจอมเกล้าเจ้าอยู่หัวเสด็จขึ้นครองราชสมบัติเป็นพระมหากษัตริย์พระองค์ที่ 4 ในพระบรมราชจักรีวงศ์ พระองค์ทรงสถาปนา สมเด็จพระเจ้าน้องยาเธอ เจ้าฟ้าจุฑามณี กรมขุนอิศเรศรังสรรค์ ที่กรมพระราชวังบวรสถานมงคลรับพระบวรราชโองการ มีพระเกียรติยศเสมอด้วยพระเจ้าแผ่นดินองค์ที่ 2 พระนามว่า พระบาทสมเด็จพระปิ่นเกล้าเจ้าอยู่หัว ดังนั้น พระองค์จึงมีพระราชดำริให้ปรับปรุงพระบวรราชวังครั้งใหญ่เพื่อให้สมพระเกียรติยศในฐานะที่เป็นสถานที่ประทับของพระบาทสมเด็จพระปิ่นเกล้าเจ้าอยู่หัว
พระองค์โปรดฯ ให้สร้างพระที่นั่งแบบปราสาทขึ้น ซึ่งไม่เคยมีปรากฏมาก่อนว่ามีการก่อสร้างปราสาทขึ้นภายในพระบวรราชวัง เนื่องจากไม่มีธรรมเนียมให้ก่อสร้างปราสาทภายในพระบวรราชวัง ดังนั้น พระที่นั่งองค์นี้จึงเป็นพระที่นั่งทรงปราสาทองค์แรกภายในพระบวรราชวัง ได้รับการขนานนามพระที่นั่งว่า "พระที่นั่งคชกรรมประเวศ"
พระที่นั่งคชกรรมประเวศ ตั้งอยู่บริเวณหน้ามุขพระที่นั่งพุทไธสวรรย์ พระที่นั่งมีลักษณะคล้ายพระที่นั่งอาภรณ์ภิโมกข์ปราสาทภายในพระบรมมหาราชวัง เป็นพระที่นั่งที่สร้างโดยเครื่องไม้มีเกยสำหรับขึ้นทรงช้างด้วย
เนื่องจากพระที่นั่งองค์นี้สร้างขึ้นจากเครื่องไม้ ดังนั้น เมื่อเวลาผ่านไปจึงเกิดการผุกร่อนและชำรุดมาก พระบาทสมเด็จพระจุลจอมเกล้าเจ้าอยู่หัวจึงโปรดฯ ให้รื้อพระที่นั่งองค์นี้ออก คงเหลือแต่ฐานปราสาทและที่เกยช้างที่ยังคงเหลือให้เห็นในปัจจุบัน
== อ้างอิง ==
แน่งน้อย ศักดิ์ศรี,หม่อมราชวงศ์, พระราชวังและวังในกรุงเทพฯ (พ.ศ. 2325-2525), โรงพิมพ์จุฬาลงกรณ์มหาวิทยาลัย, 2525
สุนิสา มั่นคง, วังหน้า รัตนโกสินทร์, สำนักพิมพ์มติชน, 2543, ISBN 974-322-030-5
พระราชวังบวรสถานมงคล
คชกรรมประเวศ
พระที่นั่งมังคลาภิเษกและพระที่นั่งเอกอลงกฎ

พระที่นั่งมังคลาภิเษก และ พระที่นั่งเอกอลงกฎ เป็นพระที่นั่งที่ภายในพระบวรราชวัง ที่สร้างขึ้นตามพระราชดำริในพระบาทสมเด็จพระจอมเกล้าเจ้าอยู่หัวเพื่อเป็นการเฉลิมพระเกียรติยศของพระบาทสมเด็จพระปิ่นเกล้าเจ้าอยู่หัว เช่นเดียวกับพระที่นั่งคชกรรมประเวศและพระที่นั่งสนามจันทร์
== ประวัติ ==
ภายหลังจากการสถาปนาพระบาทสมเด็จพระปิ่นเกล้าเจ้าอยู่หัวให้มีพระเกียรติยศเสมอด้วยพระเจ้าแผ่นดินพระองค์ที่ 2 นั้น พระบาทสมเด็จพระจอมเกล้าเจ้าอยู่หัวมีพระราชดำริให้ปรับปรุงและก่อสร้างสิ่งต่าง ๆ ภายในพระบวรราชวังเพื่อให้สมพระเกียรติของพระบาทสมเด็จพระปิ่นเกล้าเจ้าอยู่หัว โดยพระองค์โปรดฯ ให้สร้างพระที่นั่งโถงคู่กันบนกำแพงแก้วหน้าท้องพระโรงบริเวณด้านเหนือ นามว่า "พระที่นั่งเอกอลงกฎ" และด้านใต้นามว่า "พระที่นั่งมังคลาภิเษก" ซึ่งเป็นนามพระมหาปราสาทครั้งกรุงศรีอยุธยา พระที่นั่งทั้ง 2 องค์นี้มีเกยสำหรับทรงพระราชยานบริเวณด้านหน้า ก่อสร้างขึ้นตามแบบพระที่นั่งดุสิดาภิรมย์ภายในพระบรมมหาราชวัง พระที่นั่งที่มีลักษณะโถงนี้  อาจจะเรียกว่า พระที่นั่งเย็น ซึ่งมีความหมายถึง พระที่นั่งโถงที่ใช้เป็นเป็นที่ประทับตากอากาศ
ปัจจุบัน พระที่นั่งมังคลาภิเษกได้รื้อลงแล้วเนื่องจากชำรุดเสียหายมาก คงเหลือเพียงพระที่นั่งเอกอลงกฎเท่านั้น อย่างไรก็ตาม พิพิธภัณฑสถานแห่งชาติ พระนคร ระบุว่า ปัจจุบัน คงเหลือแต่พระที่นั่งมังคลาภิเษก ส่วนพระที่นั่งเอกอลงกฎนั้นได้รื้อลงแล้ว 
== อ้างอิง ==
พระราชวังบวรสถานมงคล
มังคลาภิเษก
พิพิธภัณฑสถานแห่งชาติ พระนคร
มาดากัสการ์ (ภาพยนตร์)

มาดากัสการ์ เป็นภาพยนตร์การ์ตูนแอนิเมชันของ Dreamwork ซึ่งออกฉายเมื่อวันที่ 27 พฤษภาคม พ.ศ. 2548 และได้ทำการถ่ายทอดในสวนสัตว์เซนทรัลปาร์คในนิวยอร์กอีกด้วย
== เนื้อเรื่องย่อ ==
อเล็กซ์ (พากย์โดย เบน สติลเลอร์) สิงโตเจ้าป่า และเป็นดาราประจำสวนสัตว์ในนครนิวยอร์กแห่งนี้ มีเพื่อนซี้คือมาร์ตี้ (พากย์โดย คริส ร็อค) ม้าลายเป็นทั้งช่างฝันและผจญภัยนอกโลก  เมลเมน (พากย์โดย เดวิด ชวิมเมอร์) ยีราฟที่ถูกส่งตัวมาอยู่ที่เซ็ลทรัลพาร์คในนิวยอร์กตั้งแต่ยังเด็กๆและคิดว่าตัวเองเป็นพวกรอบรู้ไปหมดทุกอย่าง และ กลอเรีย (พากย์โดย เจดา พิงเก็ท สมิธ) ฮิปโปโปเตมัสสาว ที่เกิดในสวนสัตว์นี้ โดยมีแก็งค์นกเพนกวินคอยตรวจสอบและช่วยเหลือ ตกกลางคืน มาร์ตกก็หนีออกจากสวนสัตว์ ทุกคนตกใจเห็นมาร์ตี้ม้าลายนหายตัวไปจากสวนสัตว์ แต่ทว่าจะหาเจอ จนทุกคนหามาร์ตี้ มาร์ตี้ได้ไปสถานที่สำคัญในนครนิวยอร์ก และมาร์ตี้ได้ไปสถานีรถไฟแกรนด์เซ็นทรัล พวกเขาได้ไปช่วยเหลือมาร์ตี้ จนพวกตำรวจได้ยิงใส่ปาลูกดอก และได้มีแก็งค์เพนกวินได้ขับเรือส่งสินค้า พอขับเรือเมื่อไหร่ เรือจะเอียนไปเอียนมา จนที่ขังสัตว์ตกไปในทะเลและล่องลอยไป อเล็กซ์พบเกาะแห่งอีกแห่งหนึ่งเป็นตัวแรก โชคดีอเล็กซ์ได้พบกับ เมลแมน กอลเรีย และ มาร์ตี้อีกครั้ง พอทั้งหมดเห็นว่าเกาะนี้เกาะอะไร จนพวกเค้าเข้าไปดูซึ่งพวกเค้าได้เห็นลิงลีเมอร์ทั้งฝูง และต้องการความช่วยเหลือจาก พระราชาลีเมอร์ที่จะปราบ วูเซล ให้ได้ อเล็กซ์หาทางที่จะกลับไปบ้านเกิดของเขา แต่มันไม่ได้ผลอะไรเลยที่เมลแมนคาบคบไฟมาเผาไว้ตอนที่เมลแมนกลัวไฟ อเล็กซ์ใช้ความดุร้ายมาขู่พวกวีเซลมาร์ตี้เล่าให้เขาฟังจนเขามีสติกลับคืนมาได้ จนอเล็กซ์ได้ไปจัดการกับพวก วูเซล และได้ทำภารกิจเสร็จในที่สุด ที่เกาะมาดากัสการ์พระราชาและพวกลีเมอร์นี้กล่าวคำอำลาพวกทั้ง 4 ที่มาเยือนเกาะแห่งนี้ รวมถึงแก๊งค์เพนกวินโบกมือกับพวกเค้าด้วย
== นักแสดง ==
อเล็กช์/สิงโต - อัษฎาวุธ เหลืองสุนทร
มาร์ตี้/ม้าลาย - อัครพล ธนะวิทวิลาศ
เมลแมน/ยีราฟ - เชษฐวุฒิ วัชรคุณ
กลอเรีย/ฮิปโป - ปนัดดา วงศ์ผู้ดี
== เพลงประกอบ ==
Official site
ภาพยนตร์แอนิเมชัน
ภาพยนตร์ที่ออกฉายในปี พ.ศ. 2548
ภาพยนตร์เกี่ยวกับนกเพนกวิน
ภาพยนตร์ที่มีฉากในประเทศมาดากัสการ์
พระที่นั่งสนามจันทร์ (พระราชวังบวรสถานมงคล)

พระที่นั่งสนามจันทร์ เป็นพระที่นั่งภายในพระบวรราชวัง ซึ่งพระบาทสมเด็จพระจอมเกล้าเจ้าอยู่หัวมีพระราชดำริให้สร้างขึ้นเพื่อเป็นการเฉลิมพระเกียรติพระบาทสมเด็จพระปิ่นเกล้าเจ้าอยู่หัว ปัจจุบัน พระที่นั่งองค์นี้ได้รื้อลงแล้ว
== ประวัติ ==
เมื่อพระบาทสมเด็จพระจอมเกล้าเจ้าอยู่หัว ทรงสถาปนาสมเด็จพระอนุชาธิราชขึ้นเป็นพระบาทสมเด็จพระปิ่นเกล้าเจ้าอยู่หัว พระองค์มีพระราชดำริให้ปรับปรุงพระบวรราชวังหลายประการเพื่อเป็นการเฉลิมพระเกียรติยศสมเด็จพระอนุชาธิราชซึ่งมีพระเกียรติยศเสมอด้วยพระเจ้าแผ่นดินพระองค์ที่ 2 พระองค์มีพระดำริให้สร้าง "พระที่นั่งสนามจันทร์" ขึ้นเช่นเดียวกันกับ พระที่นั่งสนามจันทร์ ที่พระบาทสมเด็จพระพุทธเลิศหล้านภาลัยทรงสร้างขึ้นภายในพระบรมมหาราชวัง สมเด็จฯ กรมพระยาดำรงราชานุภาพ ทรงสันนิษฐานว่าพระที่นั่งองค์นี้อาจจะมีนามว่า "พระที่นั่งสำราญราชจรรยา" ซึ่งเป็นนามที่สอดคล้องกับพระที่นั่งองค์อื่น ๆ ได้แก่ พระที่นั่งศิวโมกข์พิมาน พระที่นั่งสำราญราชจรรยา และพระที่นั่งมังคลาภิเษก
พระที่นั่งสนามจันทร์ภายในพระบวรราชวังนั้น ถ่ายแบบมาจากพระที่นั่งสนามจันทร์ภายในพระบรมมหาราชวังเกือบทั้งหมด โดยมีความแตกต่างกันที่ลวดลายเขียนทอง และพื้นพระที่นั่งไม่ได้ใช้ไม้กระดานใหญ่แผ่นเดียว
พระบาทสมเด็จพระปิ่นเกล้าเจ้าอยู่หัวจะเสด็จออกพระที่นั่งสนามจันทร์เมื่อใดนั้น ไม่มีใครทราบ แต่ในระยะเวลาที่พระบาทสมเด็จพระจอมเกล้าเจ้าอยู่หัวเสด็จมาประทับ ณ พระบวรราชวังนั้น สมเด็จพระเจ้าลูกยาเธอ เจ้าฟ้าจุฬาลงกรณ์จะเสด็จมาประทับ ณ พระที่นั่งแห่งนี้เวลาขึ้นไปเฝ้าพระบาทสมเด็จพระจอมเกล้าเจ้าอยู่หัวที่พระบวรราชวัง
== อ้างอิง ==
แน่งน้อย ศักดิ์ศรี,หม่อมราชวงศ์, พระราชวังและวังในกรุงเทพฯ (พ.ศ. 2325-2525), โรงพิมพ์จุฬาลงกรณ์มหาวิทยาลัย, 2525
สุนิสา มั่นคง, วังหน้า รัตนโกสินทร์, สำนักพิมพ์มติชน, 2543, ISBN 974-322-030-5
พระราชวังบวรสถานมงคล
สนามจันทร์
พระที่นั่งบวรบริวัติ

พระที่นั่งบวรบริวัติ เป็นพระที่นั่งภายในพระบวรราชวังซึ่งพระบาทสมเด็จพระปิ่นเกล้าเจ้าอยู่หัวโปรดฯ ให้สร้างขึ้น แต่พระองค์เสด็จสวรรคตเสียก่อน พระบาทสมเด็จพระจอมเกล้าเจ้าอยู่หัวจึงโปรดฯ ให้สร้างพระที่นั่งต่อจนเสร็จ ปัจจุบัน พระที่นั่งองค์นี้ได้รื้อลงแล้ว
== ประวัติ ==
พระบาทสมเด็จพระปิ่นเกล้าเจ้าอยู่หัวโปรดให้สร้างพระที่นั่งขึ้นเพื่อใช้เป็นสถานที่เสด็จออกประพาสฝ่ายใน แต่พระองค์เสด็จสวรรคตก่อนที่พระที่นั่งจะสร้างเสร็จ ดังนั้น พระบาทสมเด็จพระจอมเกล้าเจ้าอยู่หัวจึงโปรดฯ ให้สร้างต่อจนแล้วเสร็จ ศาลาและสวนของพระที่นั่งองค์นี้สร้างเป็นแบบจีนทั้งหมด มีบริเวณติดต่อกับพระที่นั่งอิศเรศราชานุสรณ์ซึ่งสร้างเป็นแบบตึกฝรั่ง มีประตูและกำแพงกั้นระหว่างพระที่นั่งทั้ง 2 โดยเป็นพระราชประสงค์ในพระบาทสมเด็จพระปิ่นเกล้าเจ้าอยู่หัวที่จะทรงแบ่งบริเวณพระที่นั่งเป็นแบบจีนและแบบฝรั่งออกจากกัน
พระที่นั่งบวรบริวัติเป็นเก๋งจีนมี 2 ชั้น ยาว 5 ห้อง โดยชั้นบนนั้นมีห้องพระบรรทม 1 ห้อง และห้องที่ประทับ 1 ห้อง ส่วนชั้นล่างเป็นที่ประทับของสมเด็จพระเจ้าลูกเธอที่ตามเสด็จ เมื่อพระบาทสมเด็จพระจอมเกล้าเจ้าอยู่หัวเสด็จมาประทับ ณ พระที่นั่งแห่งนี้ พระองค์ไม่โปรดฯ เนื่องจากพระที่นั่งหันหน้ารับแดดจึงร้อนมาก ดังนั้น พระองค์จึงโปรดฯ ให้สร้างพระที่นั่งสาโรชรัตนประพาสขึ้น
ในสมัยกรมพระราชวังบวรวิไชยชาญ พระองค์เสด็จมาประทับที่ชั้นล่างของพระที่นั่งบวรบริวัติ จนกระทั่ง การก่อสร้างพระที่นั่งสาโรชรัตนประพาสแล้วเสร็จ พระองค์จึงเสด็จไปประทับ ณ พระที่นั่งแห่งนั้น แต่พระที่นั่งบวรบริวัติบริเวณชั้นล่างก็ยังใช้เป็นห้องสมุดและเป็นที่เสด็จออกฝ่ายในเรื่อยมา
ภายหลังการเสด็จทิวงคตของกรมพระราชวังบวรวิไชยชาญ พระบาทสมเด็จพระจุลจอมเกล้าเจ้าอยู่หัวโปรดฯ ให้พระที่นั่งบวรบริวัติเป็นที่ประทับของพระองค์เจ้าหญิงวงจันทร์พระธิดาในพระบาทสมเด็จพระปิ่นเกล้าเจ้าอยู่หัว
ต่อมา พระบาทสมเด็จพระปกเกล้าเจ้าอยู่หัวโปรดฯ ให้ใช้พระที่นั่งองค์นี้เป็นส่วนหนึ่งของกกองการสังคีต กรมศิลปากร และเมื่อปี พ.ศ. 2505 พระที่นั่งองค์นี้ก็ถูกรื้อลง เนื่องจากอยู่ในสภาพที่ทรุดโทรมมาก
== อ้างอิง ==
พระราชวังบวรสถานมงคล
บวรบริวัติ
พระที่นั่งสาโรชรัตนประพาส

พระที่นั่งสาโรชรัตนประพาส เป็นพระที่นั่งภายในพระราชวังบวรสถานมงคลที่พระบาทสมเด็จพระจอมเกล้าเจ้าอยู่หัวโปรดให้สร้างขึ้น แต่เสด็จสวรรคตเสียก่อน กรมพระราชวังบวรวิไชยชาญสร้างต่อจนสำเร็จ ปัจจุบัน ได้รื้อลงแล้ว
== ประวัติ ==
หลังจากที่พระบาทสมเด็จพระจอมเกล้าเจ้าอยู่หัว รัชกาลที่๔ เสด็จประทับที่พระที่นั่งบวรบริวัติ แล้วพระองค์ไม่โปรดเนื่องจากพระที่นั่งหันหน้ารับแดดทำให้ร้อนมาก จึงโปรดเกล้าฯ ให้สร้างพระที่นั่งองค์ใหม่ต่อไปข้างเหนือชิดกับบริเวณกำแพงพระราชวัง โดยให้พระที่นั่งหันหน้ามาทางใต้ พระราชทานนามว่า "พระที่นั่งสาโรชรัตนประพาส" แต่พระบาทสมเด็จพระจอมเกล้าเจ้าอยู่หัวเสด็จสวรรคตเสียก่อนที่พระที่นั่งจะสร้างเสร็จ กรมพระราชวังบวรวิไชยชาญจึงทรงสร้างต่อจนแล้วเสร็จ และเสด็จมาประทับที่พระที่นั่งองค์นี้
พระที่นั่งสาโรชรัตนประพาสเป็นพระที่นั่ง 2 ชั้น ยาว 5 ห้อง มีลักษณะพระที่นั่งแบบฝรั่ง ชั้นบนมีห้องพระบรรทม 1 ห้อง และห้องที่ประทับ 1 ห้อง  กรมพระราชวังบวรวิไชยชาญได้สร้างศาลาโถงเครื่องไม้ต่อออกมาบริเวณด้านหน้าพระที่นั่ง เพื่อใช้เป็นที่ประทับสำราญพระอิริยาบถ พระที่นั่งแห่งนี้แบ่งแยกออกจากพระที่นั่งบวรบริวัติออกโดยมีกำแพงกั้น และจัดเป็นที่รโหฐาน
== อ้างอิง ==
พระราชวังบวรสถานมงคล
สาโรชรัตนประพาส
ผักแพว

ผักแพว หรือ ผักไผ่  เป็นผักพื้นบ้านจำพวกพืชล้มลุกที่มีลักษณะใบเรียวยาวและมีกลิ่นแรงชนิดหนึ่ง ผักแพวเป็นผักที่อยู่ในวงศ์ Polygonaceae มีลักษณะลำต้นคล้ายต้นไผ่ มีข้อตามต้นเหมือนเป็นปล่องไผ่ มีใบยาวรี ปลายแหลมเหมือนใบไผ่ เกิดเองตามธรรมชาติตามที่ชื้นพื้นราบ ตามแอ่งน้ำต่าง ๆ นอกจากนั้นยังพบขึ้นตามป่า ตามโคนกอไผ่อีกด้วย  มีอายุเพียงปีเดียว กินยอด กินใบได้ตลอดลำต้น เพราะใบอ่อน เส้นใยไม่หยาบกระด้าง ขยายพันธุ์ด้วยการชำกิ่งเท่านั้น
== คุณประโยชน์ ==
ผักแพวนิยมกินเป็นผักแกล้มอาหารรสจัดทุกชนิด ถือเป็นผักชนิดสำคัญของอาหารอีสาน อาหารเหนือและอาหารเวียดนาม ผักแพวมีรสชาติเฉพาะตัว มีกลิ่นหอม มีรสร้อนแรง กินมาก ๆ จะรู้สึกว่ามีรสปร่าในปาก นิยมนำไปคลุกเป็นเครื่องปรุงสด อาหารประเภทลาบ โดยเฉพาะก้อยกุ้งสด (กุ้งฝอย กุ้งน้ำจืด) นอกจากนี้ยังใส่แกงประเภทปลารสจัดเพื่อตัดกลิ่นคาวปลา นำมาใส่ปรุงรสอาหารประเภทหอยขม ทางภาคเหนือนิยมนำมาใส่ต้มยำ โดยเฉพาะลาบ นอกจากนั้น ผักแพวเป็นผักพื้นบ้านที่มีคุณสมบัติทางยาสมุนไพร มีรสเผ็ดร้อน จึงมีสรรพคุณในการขับลม แก้ท้องอืด ท้องเฟ้อ มีฟอสฟอรัสสูง มีวิตามินเอสูงมาก นอกจากนี้ยังมีแคลเซียมและวิตามินซีอีกด้วย
== ชื่ออื่น ==
ผักแพ้ว หรือ ผักพริกม้า ชื่อทางภาคอีสาน (ทางอีสานออกเสียง "พิกม่า")
ผักจันทน์โฉม เรียกกันมากในจังหวัดนครราชสีมา
ผักไผ่ เป็นชื่อทางภาคเหนือ
== อ้างอิง ==
ผักแพว 
ผัก
วงศ์ผักไผ่
ผักกินใบ
สมุนไพรไทย
แบดเทสต์ (วงดนตรี)

แบดเทสต์ (Badtaste) วงดนตรีร็อกที่ถือกำเนิดขึ้นมาในช่วงงานแฟตเฟสติวัล ครั้งที่ 2 โดยออกภายใต้สังกัด มิสซิงลิงก์ ดังจากเพลง"หมู" /ปี2013พวกเขากลับมารวมตัวกันอีกครั้ง กับมินิอัลบั้ม"เยี่ยมเข้" /และหลังคริสมาส 2015 ทางวงเกิดไอเดียพัฒนาแนวเพลงของวง และยังคงสร้างสรรค์งานดนตรีออกมา
== สมาชิก ==
Theerapong "Thee" Poonpermclay/
Songkran "Kook" Moungtuek/
Surachai "Ae" Moungtuek/
/past member Narathip Thungkaseranee:Bass
== ผลงาน ==
=== อัลบั้ม ===
ภาพ:Badtaste.jpg|1. Mad Fusion(พ.ศ. 2545)
== แหล่งข้อมูลอื่น==
https://www.facebook.com/Badtaste-Band-325363444268800/?fref=photohttps://www.facebook.com/Badtaste-Band-325363444268800/?fref=photo
กลุ่มดนตรีร็อกสัญชาติไทย
กลุ่มดนตรีไทยในยุค 2000
คิวตี้

คิวตี้ (Q'ty) กลุ่มศิลปินหญิง แนวเพลงฮิปฮอปผสมอาร์แอนด์บี ชาวไทย
== ความเป็นมาของกลุ่ม ==
คิวตี้ (Q'ty) กลุ่มศิลปินหญิง แนวฮิปฮอปผสมกลิ่นอายอาร์แอนด์บี สัญชาติไทย เปิดตัวด้วยอัลบั้มแรกชื่อว่า Q'ty (พ.ศ. 2549) ประกอบด้วย เอมิ - กันยารัตน์ เหรียญเจริญสุข สาวหมวย หุ่นดี มีความรับผิดชอบสูง และเป็นสมองของวง
มิกกี้ - Micky Nowacki สาวลูกครึ่งหน้าฝรั่ง แต่งตัวเซ็กซี่ สั้นๆ แบบสีสันไม่ฉูดฉาด และเพิร์ส-สิริส ช่วยผสานเสียง ภายใต้สังกัดก้านคอคลับ ที่ดูแลการผลิตโดย โจอี้ บอย ต่อมาใน พ.ศ. 2550 เพิร์ส - สิริส คงจรูญ ได้ออกจากวง คิวตี้จึงได้ จิล - อรวรรยา วงไศล สาวผิวสีแทนหุ่นดี มาร่วมวงและออกอัลบั้ม ก้านคอคลับ 2 ภายใต้สังกัดก้านคอคลับ เช่นเดิม
== รูปลักษณ์ของกลุ่ม ==
คิวตี้ มีสมาชิก ทั้งหมด 3 คน โดยใน พ.ศ. 2550 จิล อรวรรยา ได้เข้ามาผสานเสียงแทน เพิร์ส สิริส
=== สมาชิก ===
เอมิ (Ami) - กันยารัตน์ เหรียญเจริญสุข (ร้องนำ)
มิกกี้ (Micky) - Micky Nowacki (ช่วยผสานเสียง)
จิล (Jyll) - อรวรรยา วงไศล (ช่วยผสานเสียง)
=== อดีตสมาชิก ===
เพิร์ส - สิริส คงจรูญ
== ผลงาน ==
=== อัลบั้ม Q'ty (พ.ศ. 2549) ===
ขอเธอได้ไหม
พรุ่งนี้ค่อยเจ็บ
นอนฝันดี
ฉันไม่ได้โง่
อยากให้รู้ไว้
หัวใจหรือร่างกาย
ใครช่วยบอกที
ฉันรู้มันไม่จริง
แก้กันเข้าไป
ทำไมไม่บอก
=== อัลบั้ม ก้านคอคลับ 2 (พ.ศ. 2550) ===
ตื่น / Santuary
Break up song
น้อย น้อย หน่อย
== อ้างอิง ==
== แหล่งข้อมูลอื่น ==
http://www.myspace.com/qtyclub myspace ของวงคิวตี้
http://www.manager.co.th/Entertainment/ViewNews.aspx?NewsID=9490000044353  หวิวได้เรื่อง 3 สาว คิวตี้ ถูกหนุ่มโรคจิตป่วนกลางสยาม
กลุ่มดนตรีฮิปฮอปสัญชาติไทย
กลุ่มดนตรีไทยในยุค 2000
ศิลปินสังกัดก้านคอคลับ
เกิร์ลกรุปไทย
กลุ่มดนตรีที่ก่อตั้งในปี พ.ศ. 2549
วีนัส บัตเตอร์ฟลาย

วีนัส บัตเตอร์ฟลาย (Venus Butterfly) กลุ่มศิลปินหญิงล้วนซึ่งประกอบด้วยสมาชิก 5 คน คือ โหน่ง, เหน่ง, เคธี่, ตาล และอ๋อม Venus Butterfly คือชื่อวงดนตรีหญิงล้วนที่เล่นเพลงร็อก มีจุดกำเนิดเมื่อแปดปีก่อน เมื่อ 'โหน่ง – พิมพ์ลักษณ์ กมลเพชร' ได้รับเชิญให้ขึ้นไปร้องเพลงในงานการกุศลที่มหาวิทยาลัยซึ่งเธอศึกษาอยู่จัดขึ้น ด้วยความรู้สึกที่ไม่อยากขึ้นไปครวญเพลงคลอดนตรีตามลำพัง เธอจึงเอ่ยปากชวน 'เคที่ – คทรีนา กลอส' เพื่อนสนิทให้ขึ้นไปแจมด้วยกัน และความรู้สึกสนุกก็ลากไกลไปถึงระดับที่ต้องการจะฟอร์มวงดนตรีหญิงล้วนขึ้นไปแสดงบนเวทีเลยทีเดียว
== สมาชิก ==
โหน่ง-พิมลักษณ์ กมลเพชร (ร้องนำ)
เคที่-คทรีน่า กลอส (เบส)
ตาล-จิตประภา ไมตรีจิตต์ (กลอง)
เหน่ง-นิจกานต์ กมลเพชร (คีย์บอร์ด)
อ๋อม-สริตา เสรีพุกกะณะ (กีตาร์)
== ผลงาน ==
=== อัลบั้ม Love Is Vol.1 ===
ก่อนที่เราจะต้องจากไป
=== อัลบั้ม Songs From Different Scenes #4 ===
ฤดูที่แตกต่าง (Boyd feat.Venus Butterfly) เพลงประกอบละคร"กุหลาบสีดำ" ช่อง 3
=== อัลบั้ม Venus Butterfly The First ===
Crazy
เมื่อไหร่เราจะรักกัน
เก็บ
คิดมาก
Summertime
ดื้อก็ดื้อ
ยัยตัวร้าย
ขอ
ฝากดาว
รู้บ้างไหม
== แหล่งข้อมูลอื่น ==
http://www.myspace.com/venusbutterfly
http://www.wearevenusbutterfly.com 
http://wearevenusbutterfly.hi5.com
http://www.spicydisc.com  ของ ค่ายเพลงที่สังกัด
โหน่ง พิมพ์ลักษณ์ กมลเพชร (ร้องนำ)    :     http://www.myspace.com/nongpimluck และ http://nongpimluck.hi5.com
เคธี่   คทรีนา กลอส             (เบส)       :     http://www.myspace.com/katrinagrose และ http://katygrose.hi5.com
เหน่ง นิจกานต์ กมลเพชร      (คีย์บอร์ด)   :     http://www.myspace.com/nijji              และ http://nijjik.hi5.com
ตาล  จิตประภา ไมตรีจิตต์     (กลอง)     :     http://www.myspace.com/sugar823      และ http://sugar823.hi5.com
อ๋อม  สริตา  เสรีพุกกะณะ     (กีตาร์)      :     http://www.myspace.com/sarida5         และ http://my-name-is-sarida.hi5.com
กลุ่มดนตรีอินดี้ร็อกสัญชาติไทย
กลุ่มดนตรีไทยในยุค 2000
ออตตาวา

ออตตาวา (Ottawa, , ; เสียงอ่านภาษาฝรั่งเศสแบบแคนาดา: ) เป็นเมืองหลวงของแคนาดาซึ่งเจริญขึ้นอย่างรวดเร็ว ด้วยความปลอดภัยและด้วยความสวยงามของออตตาวา ทำให้นักท่องเที่ยวประทับใจกับสถานที่ทางประวัติศาสตร์ พิพิธภัณฑ์ สวนสาธารณะ ซึ่งมีอยู่มากมายทั่วทั้งเมือง อีกทั้งยังตื่นตาตื่นใจไปกับความบันเทิงหลากหลายรูปแบบในเวลากลางคืน
จากการล่องเรือในแม่น้ำออตตาวาช่วงหน้าร้อนไปถึงการเล่นสเกตน้ำแข็งที่คลองรีโด ในช่วงฤดูหนาว ทำให้ออตตาวาเป็นเมืองที่มีกิจกรรมให้ทำตลอดทุกฤดู อีกทั้งยังเป็นเมืองที่มีชีวิตชีวา ปลอดภัย และมีประเพณีต่างๆ สถานที่สำคัญทางประวัติศาสตร์ อนุสาวรีย์ และสวนสาธารณะให้เที่ยวชมเป็นจำนวนมาก
== อ้างอิง ==
== แหล่งข้อมูลอื่น ==
 
เมืองหลวงในทวีปอเมริกาเหนือ
เมืองในรัฐออนแทรีโอ